《用韵送徐平父西上》
宋代·林希逸

鸣鞭西上访渔村，倒屣霜朝喜及门。豹隐频年聊蓄锐，龙飞今岁有殊恩。

诵先朝赋知名祖，读外家书见此孙。千载艾轩吾敬慕，袖中锦轴两诗存。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。